open-index/open-wikipedia-markdown huggingface dataset:
Finlandia (auto)

**Finlandia** oli suomalainen automerkki, jota insinööri P. J. Heikkilä valmisti Helsingissä neljä kappaletta vuosina 1922–1924. Valmistetuista autoista kaksi oli kevyttä kuorma-autoa ja kaksi henkilöautoa. 

Paavo Johannes Heikkilä (1898–1962) hankki yhtiökumppaneineen vuonna 1920 Helsingin Eerikinkadulla toimineen I. Käcklundin kone- ja vesijohtoliikkeen – joidenkin lähteiden mukaan kyseessä oli konepaja –, johon hän perusti P. J. Heikkilä & Co -nimisen autokoritehtaan. Heikkilän ideana oli valmistaa yhtenäismallinen auton alusta, jolle voisi rakentaa suurehkon henkilöauton tai kevyen kuorma-auton. Tuotanto käynnistyi vuonna 1922 ja kumpaakin autotyyppiä valmistui kaksi kappaletta. Autot olivat oikealta ohjattavia ja niissä oli ns. kulissivaihteisto, jonka käyttövipu oli korin oikealla sivulla. Autojen moottorit olivat amerikkalaisvalmisteisia, kuorma-autoissa käytettiin myös ruotsalaisen Scania-Vabiksen osia. Toinen kuorma-autoista muutettiin ambulanssiksi vuonna 1925. Henkilöautoista toinen romuttui Terijoella sattuneessa onnettomuudessa ja toinen kului loppuun Heikkilän omassa käytössä. Erään tarinan mukaan toinen Finlandia-kuorma-autoista joutui pirtun salakuljettajien käyttöön ja katosi. Heikkilä osallistui yhdellä autolla Helsinki–Tornio–Tukholma-autokilpailuun kesällä 1923.

Heikkilä lopetti autojen valmistuksen, koska se ei osoittautunut kannattavaksi, ja keskittyi jatkossa linja-autojen korien valmistukseen. Valmistetuista autoista yksikään ei ole säilynyt nykypäivään, ainoastaan joitakin valokuvia ja yksi auton keulamerkki on jäljellä. 1930-luvun alun laman aikana P. J. Heikkilä & Co joutui talousvaikeuksiin ja häädettiin tiloistaan Eerikinkadulta. Tehtaan toiminnan loputtua P. J. Heikkilä muutti Chicagoon Yhdysvaltoihin, jossa hän jatkoi toimintaansa autoalalla ja suoritti insinöörin tutkinnon. Kerrotaan, että hän olisi rakentanut Yhdysvalloissa vielä yhden Finlandia-henkilöauton, joka olisi tuhoutunut tulipalossa autotallin mukana. Talvisodan alla Heikkilä palasi kotimaahan ja osallistui sotiin kuljetusvälineupseerina. Hänet ylennettiin kapteeniksi vuonna 1943. Sotien jälkeen Heikkilä osti maatilan Virroilta, jossa hän asui kuolemaansa saakka. 1950-luvun alussa Heikkilä oli järjestelemässä käytettyjen yhdysvaltalaisten Checker-taksiautojen tuontia Suomeen.

## Lähteet

## Linkit
*PreWarCar: Not Many Left
*Lyhyt artikkeli motor-car.net-sivustolla sisältäen kuvan autosta
* Finlandia-automainos, Moottori : Autoliiton äänenkannattaja, 01.01.1923, nro 2-3, s. 2, Kansalliskirjaston digitaaliset aineistot
*Turun sanomat, 10.02.1924, Woimavaunun kehityksestä, sivu 9., vasen alakulma, 2 Finlandia kilpa-autoa vuodelta 1923
Rauskukalat

**Rauskukalat** (Rajiformes) on rauskuihin kuuluva rustokalalahko, jonka heimot ja lajit esiintyvät pääasiassa valtamerissä.

## Taksonomia
Rauskukaloihin kuuluvien heimojen määrästä on useita erilaisia näkemyksiä. Eräiden tutkijoiden mukaan kaikki rauskujen lohkon (Batomorphi) heimot kuuluvat rauskukalojen lahkoon, kun taas toisten tutkijoiden mukaan lahkoja on viisi tai kuusi. Teoksessa *Fishes of the World* vuodelta 2016 luetaan rauskukaloihin vain yksi elossa oleva heimo, rauskut (Rajidae), sekä yksi sukupuuttoon kuollut heimo, Cyclobatidae.

Uusimpien luokitusten mukaan rauskukaloihin kuuluu neljä heimoa, jotka ovat jalkarauskut (Anacanthobatidae), pehmorauskut (Arhynchobatidae), rauskuset (Gurgesiellidae) ja rauskut (Rajidae).

## Lähteet
Stubain Alpit

**Stubain Alpit** () on Itäisiin Alppeihin kuuluva vuoristoalue Itävallassa ja Italiassa.

Vuoristoalueen korkein huippu on Zuckerhütl (3&nbsp;507 m; koordinaatit ).

## Huippuja
* Zuckerhütl (3&nbsp;507&nbsp;m)
* Schrankogel (3&nbsp;496&nbsp;m)
* Ruderhofspitze (3&nbsp;474&nbsp;m)
* Sonklarspitze (3&nbsp;467&nbsp;m)
* Wilder Freiger (3&nbsp;426&nbsp;m)
* Wilde Leck (3&nbsp;361&nbsp;m)
* Lisenser Fernerkogel (3&nbsp;298&nbsp;m)
* Habicht (3&nbsp;277&nbsp;m)
* Pflerscher Tribulaun (3&nbsp;102&nbsp;m)

## Aiheesta muualla

* SummitPost: Stubain Alpit
Glenn Gould -palkinto

**Glenn Gould -palkinto** on kanadalaisen pianistin Glenn Gouldin muistoksi perustettu palkinto. Palkinnon myöntää The Glenn Gould Foundation. Vuoteen 2011 asti palkinto myönnettiin joka kolmas vuosi ja sen jälkeen se on myönnetty joka toinen vuosi. Palkintosumma on 50&nbsp;000 Kanadan dollaria. Lisäksi palkittu valitsee nuoren henkilön, jolle myönnetään City of Toronto Glenn Gould Protégé Prize arvoltaan 15&nbsp;000 dollaria.

## Palkitut
* 1987 R. Murray Schafer
* 1990 Yehudi Menuhin
* 1993 Oscar Peterson
* 1996 Toru Takemitsu
* 1999 Yo-Yo Ma
* 2002 Pierre Boulez
* 2005 André Previn
* 2008 José Antonio Abreu
* 2011 Leonard Cohen
* 2013 Robert Lepage

;Protégé-palkinto
* 1993 Benny Green
* 1996 Tan Dun
* 1999 Wu Man
* 2002 Jean-Guihen Queyras
* 2005 Roman Patkoló
* 2008 Gustavo Dudamel
* 2011 The Children of Sistema Toronto
* 2013 L'orchestre d'hommes-orchestres

## Lähteet
* The Glenn Gould Prize
Luonnosta (Epikuros)

**Luonnosta** (; ) oli Epikuroksen kirjoittama teos, jota voidaan pitää hänen pääteoksenaan. Teos käsitti 37 kirjaa ja koostui Epikuroksen pitämistä luennoista.

Teos on suurimmaksi osaksi kadonnut, mutta siitä on säilynyt joitakin katkelmia; niitä on saatu koottua erityisesti Herculaneumin Papyrusten huvilasta löytyneistä papyruksista. Suurinta osaa säilyneistä katkelmista säilytetään Napolin kansalliskirjastossa. British Museumissa säilytetään kirjan II merkittäviä osia. Laajasti tunnetaan kirjaa XXV: sen katkelmia ovat muun muassa papyrukset PHerc 697, 1056, 1191 ja 1420.

Epikuroksen luennot teoksessa olivat peräisin useiden vuosien ajalta. Tutkijoiden mukaan esimerkiksi kirja XIV oli kirjoitettu noin vuonna 301/300 eaa.; kirja XV noin vuonna 300/299 eaa.; kirja XXV hieman ennen vuotta 296 eaa.; ja kirja XXVIII noin vuonna 296/295 eaa.

Epikuroksen *[[Epikuroksen kirjeet#Kirje Herodotokselle|Kirje Herodotokselle]]* vaikuttaa olevan lyhennelmä teoksesta *Luonnosta* tai ainakin sen kirjoista I-XIII. Samoin Lucretiuksen runoelma *[[Maailmankaikkeudesta (Lucretius)|Maailmankaikkeudesta]]* seuraa todennäköisesti monessa kohdin Epikuroksen esitystä teoksessa.

## Lähteet

## Kirjallisuutta
* Laursen, Simon: “The Summary of Epicurus *On Nature* Book 25”. Teoksessa 
* 
* 
* 
* 
* 

## Aiheesta muualla
* Epikuroksen teoksen katkelmia: , , , , , , , , ,  *P.Herc Image Database*. The Imaging Papyri Project, University of Oxford.
Luonnosta

***Luonnosta*** (; ) oli usean antiikin kreikkalaisen luonnonfilosofiaa käsittelevän teoksen nimi. Nimi oli yleinen erityisesti esisokraatikoilla.

Tämän nimisiä teoksia olivat muun muassa:

* *[[Luonnosta (Anaksagoras)|Luonnosta]]*, Anaksagoraan teos
* *[[Luonnosta (Anaksimandros)|Luonnosta]]*, Anaksimandroksen teos
* *[[Luonnosta (Empedokles)|Luonnosta]]*, Empedokleen teos
* *[[Luonnosta (Epikuros)|Luonnosta]]*, Epikuroksen teos
* *[[Luonnosta (Filolaos)|Luonnosta]]*, Filolaoksen teos
* *[[Luonnosta (Herakleitos)|Luonnosta]]*, Herakleitoksen teos
* *[[Luonnosta (Parmenides)|Luonnosta]]*, Parmenideen teos
Justin Bieber: Never Say Never

**Justin Bieber: Never Say Never** on vuonna 2011 ilmestynyt 3D-dokumenttielokuva, jonka pääosassa on laulaja Justin Bieber. Se julkaistiin 11. helmikuuta 2011.

Elokuva seuraa pop-laulaja Justin Bieberia hänen vuoden 2010 *[[My World Tour]]* -kiertueellaan, joka kulminoituu 31. elokuuta loppuunmyytyyn konserttiin New Yorkin Madison Square Gardenissa. Elokuva esittelee muun muassa hänen innostuneita fanejaan.

Elokuvassa haastatellaan useita ihmisiä, mutta Bieberia itseään ei. Elokuva sisältää myös kuvamateriaalia Bieberin kotikaupungista ja lapsuudesta.

Elokuva tuotti ensi-iltaviikonloppunaan 30,3 miljoonaa Yhdysvaltain dollarin lipputulot ja sen ohitti vain täpärästi *[[Just Go With It]]* 31 miljoonalla dollarilla. Kaiken kaikkiaan elokuva tuotti maailmanlaajuisesti 99 miljoonaa dollaria, ja se on näin Yhdysvaltain historian tuottoisin konserttielokuva ja kolmanneksi tuottoisin dokumenttielokuva.

## Henkilöt
* Justin Bieber
* Usher
* Miley Cyrus
* Jaden Smith
* Sean Kingston
* Snoop Dogg
* Ludacris
* Boyz II Men

## Lähteet
Hojjatollah Vaezi

**Hojjatollah Vaezi** (; s. 27. maaliskuuta 1977 Teheran) on iranilainen jousiampuja. Hän on 180-senttinen ja painaa 68 kiloa. Hänen paras sijoituksensa FITA:n ranking-listalla on 66. tila, jonka hän saavutti heinäkuussa 2008.

Hojjatollah osallistui Aasian-mestaruuskilpailuihin ensimmäistä kertaa vuonna 2005 ja on saanut niistä parhaan sijoituksensa vuoden 2007 kisoissa, joissa hän oli mukana maansa kahdenneksitoista sijoittuneessa joukkueessa. Hän kilpaili myös Pekingin olympialaisissa 2008, joissa hän oli henkilökohtaisen kilpailun kuudeskymmenes hävittyään ensimmäisellä kierroksella Intian Mangal Singh Champialle.

## Lähteet

### Viitteet
Anastasija Bannova

**Anastasija Aleksandrovna Bannova** (; s. 26. helmikuuta 1989 Uralsk, Kazakstan) on kazakstanilainen jousiampuja. Hänen paras sijoituksensa FITA:n ranking-listalla on 52. tila, jonka hän saavutti huhtikuussa 2009.

Bannova on osallistunut Aasian-mestaruuskilpailuihin kahdesti, vuosina 2007 ja 2009. Hän oli molemmilla kerroilla mukana maansa joukkueessa, joka oli seitsemäs Xi'anin kisoissa 2007 ja kuudes Balilla 2009. Bannova oli henkilökohtaisessa kilpailussa 16. vuonna 2007 ja 30. vuonna 2009.

Bannova on kilpaillut olympialaisissa kaksi kertaa. Pekingissä 2008 hän oli henkilökohtaisen kilpailun jaetulla 40. sijalla hävittyään ensimmäisellä pudotuskierroksella italialaiselle Natalia Valeevalle. Lontoossa 2012 hän sijoittui jaetulle 33. sijalle hävittyään ensimmäisellä pudotuskierroksella meksikolaiselle Aída Románille.

## Lähteet
Kilpailevan lajin muistomerkki

**Kilpailevan lajin muistomerkki** on Timo Hännikäisen toinen runokokoelma. Teoksen on julkaissut Savukeidas vuonna 2002.

## Lähteet

## Aiheesta muualla
* Juhani Tikkanen: Kilpailevan lajin muistomerkki. 14.10.2005.
School Gyrls (elokuva)

**School Gyrls** on vuonna 2010 valmistunut televisioon tehty musikaali, jonka pääosassa on pop-yhtye School Gyrls (Mandy Moseley, Monica Anne Parales, Jacque Pyles) ja Lindsay Taylor. Elokuvan ensi-ilta oli Nickelodeon-televisiokanavalla 21. helmikuuta 2010. Elokuva esitettiin myös TeenNick-kanavalla 19. maaliskuuta 2010. Elokuva sai huonon vastaanoton kriitikoilta ja se tehtiinkin vain School Gyrls -yhtyeen uuden albumin mainostusta varten.

## Näyttelijät
Hermotimos (dialogi)

**Hermotimos** eli *Koulukunnista* (; ) on Lukianoksen kirjoittama filosofinen dialogi.

Dialogi on Lukianoksen pisin teos, ja se muistuttaa tyyliltään Platonin dialogeja. Dialogissa keskustelevat Hermotimos ja Lykinos. Hermotimos esitellään stoalaisena filosofina, joka on käyttänyt paljon aikaa koulukunnan oppeihin perehtymiseen. Lykinos puolestaan pyrkii vakuuttamaan tämän siitä, ettei kenelläkään ole mitään syytä omaksua juuri jonkun tietyn koulukunnan oppeja. Lykinoksen voi nähdä edustavan teoksessa Lukianosta itseään. Lukianos antaa samalla itsestään myös jotain elämäkerrallisia tietoja; hän sanoo olevansa tuolloin 40-vuotias.

Lykinos kyselee Hermotimokselta yksityiskohtaisesti, kuinka tämä voi olla varma siitä, että juuri stoalaisilla on oikeat vastaukset elämää ja onnellisuuden luonnetta koskien. Lykinoksen argumentit muistuttavat suuresti pyrrhonistien käyttämiä argumentteja, erityisesti pyrrhonistista ”viittä trooppia” (Agrippan troopit). Hän muun muassa esittää, ettei eri filosofien väittämien välillä voida tehdä valintaa, koska ei voida löytää luotettavaa valitsijaa; tällaisen yrittäminen johtaisi äärettömään regressioon. Tämä osoittaa, että Lukianos on ollut tietoinen Ainesidemoksen jälkeisen myöhemmän skeptisismin argumenteista.

Dialogin lopussa Hermotimos antaa periksi ja myöntää, että kaikki hänen filosofian opiskeluunsa käyttämä aika on mennyt hukkaan; hän lupaa ajaa partansa ja siistiä asunsa merkiksi siitä, että on luopunut hölynpölystä.

## Lähteet

## Aiheesta muualla

* Lucian: *[http://www.sacred-texts.com/cla/luc/wl2/wl205.htm Hermotimus, or the Rival Philosophies]* 
* Lucian: *[http://www.perseus.tufts.edu/hopper/text?doc=Perseus%3Atext%3A2008.01.0521 Hermotimus]* Luciani Samosatensis Opera, Vol I. Karl Jacobitz. in aedibus B. G. Teubneri. Leipzig, 1896.
Hermotimos

**Hermotimos** () on antiikin kreikkalainen nimi, joka voi viitata seuraaviin:

* Hermotimos Klazomenailainen, esisokraattinen filosofi
* Hermotimos Pedasalainen, Kserkseen pääeunukki
* *[[Hermotimos (dialogi)|Hermotimos]]*, Lukianoksen kirjoittama dialogi
Arvydas Čepulionis

**Arvydas Čepulionis** (s. 29. maaliskuuta 1962) on liettualainen jousiampuja. Hänen paras sijoituksensa FITA:n ranking-listalla on 252. tila, jonka hän saavutti heinäkuussa 2010.

Čepulionis osallistui vuoden 2008 EM-kisoissa henkilökohtaiseen kilpailuun, jossa hän oli 62. Hän pitää hallussaan seitsemää eri Liettuan-ennätystä, joista viisi on henkilökohtaisia.

## Lähteet
Gustavo Sondermann

**Gustavo Sondermann** (17. helmikuuta 1982 São Paulo – 3. huhtikuuta 2011) oli brasilialainen autourheilija.

## Ura
Sondermann aloitti kart-sarjassa ajamisen 16-vuotiaana, ja siirtyi pian sen jälkeen Brasilian Formula Renault -sarjaan vuodeksi 2002. Siellä hän kilpaili kahden vuoden ajan vaihtelevin tuloksin. Vuonna 2004 hän siirtyi Eurooppaan kilpailemaan vastaavanlaisessa brittiläisessä sarjassa, ja vieraili myös Formula Renault Eurocupissa seuraavana vuonna, mutta palasi Brasiliaan takaisin vuonna 2006 kilpailemaan kansallisessa Stock Car Brasil -sarjassa.

Sondermann kilpaili sarjan toisessa luokassa, joka on tunnettu nimillä Stock Car Light, Stock Car Copa Vicar ja Copa Chevrolet Montana, vuodesta 2006 vuoteen 2011, voittaen neljä kilpailua ja sijoittuen mestaruussarjassa parhaimmillaan kolmanneksi vuonna 2007. Samana vuonna hänen tallitoverinsa, Rafael Sperafico kuoli kauden finaalitapahtumassa. Vuonna 2010 hän kilpaili seitsemässä kilpailussa Stock Car Brasil -sarjassa, keräten kuusi pistettä ja sijoittuen 31:nneksi mestaruussarjassa.

## Kuolema
3. huhtikuuta 2011 Sondermann ajoi Stock Car Light -kilpailussa Autódromo José Carlos Pacessa, Interlagosissa Stock Car Brasilin -mestaruussarjassa, samalla radalla, jossa hänen tallitoverinsa kuoli vuonna 2007. Kovassa sateessa ajetussa kilpailussa Sondermann menetti autonsa hallinnan nopeassa mutkassa ennen pääsuoraa. Auto törmäsi kovalla vauhdilla seinään ja kimposi seinästä takaisin radalle, jolloin takaa tulleet kilpailijat törmäsivät hänen autoonsa. Hänet vietiin sairaalaan, jossa hänet todettiin aivokuolleeksi. Hänen kolarissa saamansa vammat johtivat kuolemaan.

Myös muita kuljettajia loukkaantui kolarissa, mutta heidän vammansa eivät olleet hengenvaarallisia.

## Lähteet
Filosofisten lahkojen huutokauppa

**Filosofisten lahkojen huutokauppa** (; ) on Lukianoksen kirjoittama satiiri. Siinä Zeus laittaa eri koulukuntia olevia filosofeja kaupan eniten tarjoavalle ikään kuin orjia orjamarkkinoilla. Samalla se esittelee eri antiikin kreikkalaisten filosofikoulukuntien oppien pääpiirteet satiirisessa muodossa. Osa filosofeista on tunnettuja nimiä, osa jää nimettömiksi koulukuntiensa edustajiksi.

Kaupan ovat seuraavat filosofit:

* Pythagoras
* Diogenes Sinopelainen, kyynikkofilosofi
* kyreneläinen filosofi (mahdollisesti Aristippos)
* Demokritos, atomisti
* Herakleitos
* Sokrates
* epikurolainen filosofi
* Khrysippos, stoalainen filosofi
* peripateetikko
* Pyrrhon (nimellä Pyrrhias, joka on orjan nimi), skeptikko

## Lähteet

## Kirjallisuutta

* Lukianos: *Filosofisten lahkojen huutokauppa*. Teoksessa 

## Aiheesta muualla
* Lucian: *[http://www.sacred-texts.com/cla/luc/wl1/wl179.htm Sale of Creeds]*. 
* Lucian: *[http://books.google.fi/books?id=OaLc_9I-gvAC&pg=PA225 The Sale of Philosophers]*. Google-kirjat.
Richard Ullberg

**Richard Ullberg** (s. 16. heinäkuuta 1993 Sipoo) on suomalainen entinen jääkiekkomaalivahti. Hän pelasi urallaan kolme kautta SM-liigassa edustaen SaiPaa.

## Pelaajaura
Ullberg aloitti jääkiekon Jokereissa, mutta siirtyi 12-vuotiaana Helsingin IFK:hon. Hän torjui joukkueelle C-nuorten SM-pronssia 2009 ja B-nuorten Suomenmestaruuden 2010. Kaudella 2010–2011 Ullberg pääsi neljään SM-liigaotteluun luukkuvahdiksi, kun HIFK:n ykkösmaalivahti Juuso Riksman oli loukkaantunut.

Tammikuun 2011 lopulla Ullberg siirtyi HIFK:n A-nuorista SaiPaan. Hän teki joukkueen kanssa kevääseen 2012 ulottuvan sopimuksen, joka sisältää option kevääseen 2014 saakka. Ullberg pääsi loppukaudella kahdeksaan SM-liigaotteluun luukkuvahdiksi Jere Myllyniemelle. Tammikuussa 2011 NHL:n kykyjenetsijäpalvelu listasi hänet Euroopassa pelaavien maalivahtien rankingissa sijalle 8. , mutta Ullbergia ei lopulta varattu ollenkaan.

Kauden 2011–2012 Ullberg aloitti lähtökohtaisesti SaiPan kolmosmaalivahtina, mutta on saanut kakkosmaalivahti Andreas Bernardia enemmän luottoa. Hän teki liigadebyyttinsä 22. lokakuuta 2011 vieraissa HIFK:ta vastaan ja torjui SaiPan 2-4-voittoon päättyneessä ottelussa 20 kertaa. Maaliskussa 2012 SaiPa käytti Ullbergin sopimuksessa olleen kahden vuoden option.

Ullbergin sopimus purettiin Hermeksessä syyskuussa 2014 sen jälkeen, kun hän kommentoi netissä myönteisesti kannabiksen käyttöä. Loppukaudella hän pelasi 18 ottelua Forssan Palloseurassa. Kausilla 2015–2016 ja 2016–2017 Ullberg pelasi Englannin toiseksi korkeimmalla sarjatasolla.

### Maajoukkueura
Ullberg pelasi alle 18-vuotiaiden MM-kilpailuissa vuonna 2011, jolloin hän toimi Suomen kakkosmaalivahtina Samu Perhoselle ja torjui kahdessa ottelussa. Ullberg pelasi myös alle 17-vuotiaiden World Hockey Challengessa vuonna 2010.

## Muuta
Ullbergin pikkuveli Robin (s. 1996) pelasi puolustajana HIFK:n A-nuorissa.

## Lähteet
*
*
* 

### Viitteet
Muhammad Marbawi

**Muhammad Marbawi Sulaiman** (s. 30. tammikuuta 1983 Kuala Lumpur) on malesialainen entinen jousiampuja. Hänen paras sijoituksensa FITA:n ranking-listalla oli 68. tila, jonka hän saavutti heinäkuussa 2007.

Marbawi oli mukana maansa viidenneksi sijoittuneessa joukkueessa Madridin MM-kisoissa 2005 ja oli samoissa kisoissa henkilökohtaisen kilpailun 39. Hän ampui Malesian joukkueessa myös Aasian kisoissa 2006, joissa tuloksena oli neljäs sija. Marbawi sijoittui kisojen henkilökohtaisessa kilpailussa neljänneksitoista. Hän sai hopeaa joukkuekilpailusta Aasian-mestaruuskilpailuissa 2007 ja oli Malesian kuudenneksi sijoittuneessa joukkueessa Pekingin olympialaisissa 2008. Marbawi oli olympialaisten henkilökohtaisessa kilpailussa jaetulla 43. sijalla hävittyään ensimmäisellä pudotuskierroksella Taiwanin Chen Szu-Yuanille pisteen erolla.

## Lähteet
Veronique Marrier D'Unienville

**Veronique Marrier D'Unienville** (s. 18. heinäkuuta 1967) on mauritiuslainen jousiampuja. Hänen paras sijoituksensa FITA:n ranking-listalla on 94. tila, jonka hän saavutti helmikuussa 2008.

D'Unienville on voittanut Afrikan-mestaruuskilpailuissa kaksi mitalia, henkilökohtaisesta kilpailusta pronssia vuodelta 2008 ja hopeaa 2010. Hän osallistui Pekingin olympialaisiin 2008 41-vuotiaana ja on maansa historian vanhin olympiaurheilija. D'Unienville oli olympialaisten henkilökohtaisessa kilpailussa jaetulla 59. sijalla hävittyään jo ensimmäisellä pudotuskierroksella.

## Lähteet
Nero (satiiri)

**Nero** eli *Korintin kannaksen puhkaisemisen suunnittelu* (; ) on Lukianoksen nimiin pantu mutta epäperäinen (eli niin sanotun Pseudo-Lukianoksen) satiiri Rooman keisari Nerosta.

Teksti on säilynyt yhdessä merkittävässä ja kahdessa vähemmän merkittävässä käsikirjoituksessa, ja se julkaistaan usein osana Lukianoksen teoksia. Teoksen on usein ajateltu olevan todellisuudessa Filostratoksen (joko ensimmäisellä vuosisadalla elänyt Filostratos tai 100/200-luvuilla elänyt Filostratos Ateenalainen) kirjoittama.

Teos on muodoltaan dialogi, jossa keskustelevat Menekrates sekä stoalainen filosofi Musonius Rufus. Keskustelussa Menekrates on kyselijän ja Musonius vastaajan roolissa. Menekrates ja Musonius keskustelevat Neron kesken jääneestä yrityksestä kaivauttaa kanava Korintin kannaksen halki ensimmäisellä vuosisadalla (Korintin kanava avattiin lopulta vuonna 1893). Musoniuksen kuvataan olleen mukana kaivutöissä orjana. Tästä keskustelu laajenee käsittelemään Neron luonnetta ja ennen kaikkea tämän lauluharrastusta. Musonius kuvaa Neron olleen suhteellisen taitava laulaja ja esiintyjä, mutta sortuneen tavoittelemaan ja esittämään liian suurta mestaruutta kykyihinsä nähden. Lisäksi keskustellaan Neron hirmutöistä; tämä oli esimerkiksi surmauttanut eräissä laulukilpailuissa hänen kanssaan kilpailleen miehen. Teoksen lopussa iloitaan sanomasta Neron kuolemasta.

Ernst Lampén on suomentanut teoksen lyhennellen (Otava 1924).

## Lähteet

## Kirjallisuutta

* Lukianos: *Nero* eli *Korinton kannaksen puhkaisemisen suunnittelu*. Teoksessa
Aída Román

**Aída Nabila Román Arroyo** (s. 21. toukokuuta 1988 México) on meksikolainen jousiampuja. Hänen paras sijoituksensa FITA:n ranking-listalla on 11. tila, johon hän on yltänyt viimeksi heinäkuussa 2010.

Román voitti hopeaa henkilökohtaisesta kilpailusta Pan-Amerikan kisoissa 2007 ja oli mukana myös maansa neljänneksi sijoittuneessa joukkueessa. Hän osallistui seuraavana vuonna Pekingin olympialaisiin, joissa hän sijoittui kolmanneksitoista hävittyään kolmannella kierroksella pohjoiskorealaiselle Kwon Un-Silille. Lontoon olympialaisissa 2012 hän sai hopeaa hävittyään finaalissa eteläkorealaiselle Ki Bo-baelle. Joukkuekisassa Meksiko sijoittui seitsemänneksi.

## Lähteet
Vuoka

**Vuoka** on metallinen, keraaminen tai lasinen astia, jossa paistetaan tai haudutetaan ruokaa uunissa. Tällaisessa astiassa paistamalla valmistettu ruoka on paistos. Vuokamalleja ovat piirakkavuoka, kakkuvuoka, muffinivuoka ekä irtopohjallinen, pyöreä ja neliskulmallinen vuoka.

## Vuokien materiaaleja
### Alumiini
Alumiini on hyvän lämmönjohtavuutensa takia suosittu metallisten vuokien, kuten kakkuvuokien, materiaali. Sisäpinta voi olla pinnoitettu teflonilla, joka estää ruoan tarttumista vuokaan. Myös kertakäyttöiset, pakastamiseenkin soveltuvat uunivuoat valmistetaan ohuesta alumiinifoliosta.

### Emali
Emaloitu metallivuoka ei johda lämpöä kovin hyvin, ja ruoka tarttuu siksi sen pintaan melko helposti. Emalivuokia on saatavana hyvin monissa väreissä ja myös koristekuvioituina.

### Keramiikka
Uuninkestävät keramiikkavuoat valmistetaan fajanssista, kivitavarasta, posliinista tai jostakin erikoismassasta. Lasituksen kestävyys on tärkeää. Paksu keraaminen astia lämpenee metallisia hitaammin, joten ruoka voi vaatia pidemmän paistoajan.

### Lasi
Lasiset uunivuoat valmistetaan tulenkestävästä lasimassasta, kuten Pyrexistä tai Jena-lasista. Lasivuoka ei johda lämpöä järin hyvin, joten sisäpinta on voideltava, ettei ruoka tartu siihen. Lasivuoka ei kestä liian nopeita lämmönvaihteluita.

### Silikoni
Uusimpia vuokamateriaaleja on silikoni, josta valmistettuja vuokia ei tarvitse voidella lainkaan. Silikonivuokien haittapuolena on materiaalin löysyys: täytetty vuoka on varminta laittaa uuniin ritilällä nostaen.

## Tunnettuja vuoassa valmistettavia ruokia
**[[Cannelloni]]*
**[[Janssoninkiusaus]]*
**[[Jauhelihamakaronilaatikko]]*
**[[Kaalilaatikko]]*
**[[Kalalaatikko]]*
**[[Kinkkukiusaus]]*
**[[Lasagne]]*
**[[Lanttulaatikko]]*
**[[Makaronilaatikko]]*
**[[Maksalaatikko]]*
**[[Perunalaatikko]]*
**[[Peruna-jauhelihalaatikko]]*
**[[Porkkanalaatikko]]*
**[[Punajuurilaatikko]]*
**[[Silakkalaatikko]]*
**[[Tonnikalalaatikko]]*

## Etymologia
Sana *vuoka* on suomessa saamelainen laina (pohjoissaamessa *vuohki*) ja esiintyy ensimmäisen kerran vuonna 1860 G. E. Eurénin suomalais-ruotsalaisessa sanakirjassa, jossa sen käännöksenä on ”sätt, form” eli abstraktinen ”tapa, muoto”. Sittemmin sanan on virheellisesti käsitetty tarkoittavan konkreettista muottia; tässä merkityksessä se esiintyy ensimmäisen kerran F. F. Brummerin ruotsista suomeksi kääntämässä teoksessa *Täydellinen käsikirja perheenemännille kaupungissa ja maalla* vuonna 1885. Vuoka pääsi mukaan myös vuonna 1896 ilmestyneeseen Ilmi Hallsténin ja Lilli Liliuksen *Kodin sanastoon*, mikä vakiinnutti sen aseman yleiskielessä. Saamen sana on ilmauksessa ”vaka vanha Väinämöinen” esiintyvän sanan *vaka* etymologinen vastine.

## Lähteet

## Aiheesta muualla
ARA Veinticinco de Mayo (1890)

**ARA Veinticinco de Mayo** oli Argentiinan laivaston panssarikansiristeilijä. Alus ostettiin Armstrong Whitworthilta, joka laski sen vesille 5. toukokuuta 1890 nimettynä *Nicocheaksi*.

## Suunnittelu
Elswickin telakka sai kesäkuussa 1886  luvan valmistaa uuden risteilijän varastoon (eli aluksesta ei ollut varsinaista tilausta, vaan se valmistettiin telakan työllistämiseksi). Toimeksiannon mukaan alus tuli aseistaa muuten kuten hieman aiemmin tilattu *Piemonte*, mutta neljä kuusituumaista tuli korvata kahdeksalla 4,7 tuuman 36 naulan pikatykillä. Aluksen nopeuden tuli olla suurin mahdollinen 330 jalan alukselle. Aluksen köli laskettiin vesille 18. kesäkuuta 1888 telakkanumerolla 541.

Alus perustui Philip Wattsin piirustuksiin. Siinä oli kaksoispohjalla varustettu teräsrunko lukuun ottamatta kattila- ja konehuoneita. Suojaava panssarikansi kattoi koko aluksen 3,5-4,5-tuumaisena. Aluksen aseistuksena oli kaksi Kruppin 8,2 tuuman tykkiä, jotka olivat nousevissa kasemateissa etu- ja takakannella. Apuaseina olivat kahdeksan 4,7 tuuman tykkiä asennettuna neljä kummallekin kyljelle. Aluksessa oli kiinteä keulaan asennettu torpedoputki ja yksi kummallakin kyljellä. Aluksessa oli kaksi mastoa tulenjohtopaikkoineen sekä kaksi suurta savuhormia.

## Valmistus
Köli laskettiin 18. kesäkuuta 1888 Elswickin telakalla telakkanumerolla 541. Alus laskettiin vesille 5. toukokuuta 1890. Viimeiset valmistajan koeajot olivat tammikuussa 1891. Alusta tarjottiin heinäkuussa 1889 Chilelle, mutta se myytiin syyskuussa Argentiinalle.

## Palvelus
Argentiinan viimeinen maksuerän viipyessä alus makasi huhtikuusta heinäkuuhun 1891 ankkurissa Tyne-joella valmiina ja miehistöineen. Se lähti elokuussa matkaan saapuen Buenos Airesiin 17. syyskuuta koettuaan matkalla myrskyävän Atlantin. Aluksen palvelus oli normaalia rauhan ajan palvelusta, kunnes se poistettiin palveluksesta 1921.

## Lähteet
*
*
*

### Viitteet
Zeus murhemielellä

**Zeus murhemielellä** (; ) on Lukianoksen kirjoittama satiiri, joka käsittelee jumalten olemassaoloa ja jumalallista kaitselmusta.

Lukianoksen teos on muodoltaan dialogi. Se alkaa kreikkalaisen mytologian jumalten parista. Zeus on murheissaan siitä, että ihmiset eivät enää usko ja turvaa jumaliin eivätkä uhraa heille hurskaasti. Eräskin ateenalainen oli polttanut uhriksi sitkeää kukkoa ja valmistanut suitsukkeen homeisista aineksista. Kaiken huipuksi Zeus oli kohdannut Stoa poikilen luona kaksi filosofia väittelemästä koulukuntiensa käsityksistä jumalista ja jopa jumalten olemassaolosta. Nämä filosofit olivat epikurolainen Damis ja stoalainen Timokles. Damis katsoi, etteivät jumalat välitä ihmisistä, ja samalla myös kyseenalaisti jumalien olemassaolon kokonaan. Timokles puolusti ajatusta jumalallisesta kaitselmuksesta.

Varsinainen keskustelu teoksessa käydään tämän jälkeen näiden kahden filosofin välillä. Jumalat seuraavat väittelyä olinpaikastaan ja kommentoivat sitä välillä, pitäen Timokleen puolta. Jumalista esiintyvät Zeuksen lisäksi Hermes, Hera, Kolossos eli Rhodoksen kolossi (Helioksen patsas), Herakles, Athene, Poseidon, moitteen jumala Momos, Hermagoras (Hermes Agoraios, Agoralla sijainnut Hermeen patsas), Afrodite sekä Apollon.

Timokles tukee ajatuksiaan jumalista muun muassa runoilijoiden näkemyksillä sekä sillä, että kaikkien kansojen parissa uskotaan jumaliin. Damis vastaa sanomalla runoilijoiden vain halunneen lumota kuulijoitaan sanomalla jotain miellyttävää; eri kansojen uskomukset puolestaan eivät todista mitään, koska ne ovat niin ristiriitaisia. Tämän jälkeen Timokles vetoaa ennustuksiin sekä siihen, että maailmankaikkeus tarvitsee ikään kuin perämiehen ohjaajakseen. Damis sanoo ennustusten olevan sekavia ja maailman tapahtumien osoittavan, ettei kaitselmusta ja ohjausta ole. Lopuksi Timokles turvaa viimeiseen oljenkorteensa: hänen mukaansa jumalia on oltava olemassa, koska myös heille omistettuja alttareita on olemassa. Damis toteaa tähän vain sen, että väittely on selvästikin lopussa.

Teos päättyy Zeuksen toteamukseen, että hän haluaisi mieluummin yhden sellaisen liittolaisen kuin Damis, kuin olisi tuhannen Babylonin valtias.

Ernst Lampén on suomentanut teoksen lyhennellen (Otava 1924).

## Lähteet

## Kirjallisuutta
* Lukianos: *Zeus murhemielellä*. Teoksessa 

## Aiheesta muualla
* Lucian: *[http://www.sacred-texts.com/cla/luc/wl3/wl307.htm Zeus Tragoedus]*. 
* Lucian: *[http://www.epicurus.info/etexts/Zeus.html Zeus Rants] *, katkelma.
Simon Trummer

**Simon Trummer** (s. 8. kesäkuuta 1989 Frutigen, Bern) on sveitsiläinen moottoriurheilija.

## Ura
Trummer aloitti uransa karting-sarjoissa ja sijoittui toiseksi Sveitsin juniorien mestaruussarjassa. Vuonna 2006 Trummer sijoittui Formula Lista Junior -sarjassa 18:nneksi. Vuonna 2007 Trummer oli Sveitsin Formula Renault -sarjan seitsemäs. Seuraavana vuonna hän sijoittui sarjan toiseksi. Vuonna 2009 Trummer kilpaili International Formula Master -sarjassa ja sijoittui 11:nneksi. 

Vuonna 2010 Trummer kilpaili GP3-sarjassa Jenzer-tallissa. Hän saavutti kauden aikana vain neljä pistettä, ja hänen maanmiehensä ja tallitoverinsa Nico Müller puolestaan sijoittui kolmanneksi. Trummer jatkoi GP3-sarjassa kaudella 2011 Arden-tallissa. Hän otti kolmesta viimeisestä startista 9 pistettä sijoittuen sarjan 18:nneksi. Vuonna 2012 Trummer ajoi GP2-sarjassa jatkaen edelleen Arden-tallissa. Hän saavutti neljä pistettä kauden aikana. Vuonna 2013 Trummer jatkoi GP2:ssa vaihtaen Rapax-talliin saavuttaen 20 pistettä. Vuonna 2014 Trummer jatkoi samassa tallissa saavuttaen yhden kakkossijan ja 26 pistettä sijoittuen sarjan 17:nneksi. 

Vuonna 2015 Trummer kilpailee FIA World Endurance Championship -sarjassa. Samana vuonna Trummer palasi kesken kauden GP2-sarjaan ja ajoi neljä kilpailua Hilmer Motorsport -tallissa. Hän ajoi myös yhden kilpailun Porsche Supercup -sarjassa.

## GP3-tulokset

## GP2-tulokset
Rottakuningas

**Rottakuningas** () on vanha keskieurooppalainen nimitys ilmiölle, jossa suuri joukko nuoria rottia takertuu hännistään ja joskus myös jaloistaan toisiinsa pääsemättä irtaantumaan. Syynä on häntien tahmaantuminen esimerkiksi verestä tai ulosteista ahtaassa pesässä. Sinänsä harvinaisella ilmiöllä on ollut suurehko merkitys eurooppalaisessa kansanperinteessä, erityisesti Saksassa, koska rottiin liitettiin monia taikauskoisia käsityksiä. Rottarykelmän löytymistä pidettiin huonona enteenä. Vanhoissa tarinoissa yhteen takertuneiden rottien määrää lienee usein liioiteltu.

Rottakuningas muodostuu yleensä mustarotista, ei isorotista.

Vanhin varma tieto rottakuninkaasta on vuodelta 1748, jolloin saksalainen mylläri Johann Heinrich Jäger löysi kahdeksantoista rotan muodostaman sykkyrän. Toisen tiedon mukaan ensimmäinen tunnettu rottakuningas olisi löydetty vuonna 1564. Suurin tunnettu rottarykelmä löydettiin toukokuussa 1828 Buchheimissa, Saksan Baden-Württembergissä erään talon savupiipusta. Siinä rottia oli peräti 32. Muumioitunut rottatukku on yhä näytteillä Mauritianum-museossa Altenburgissa.

Koko maailmasta tunnetaan 60 vahvistettua rottakuningasta. Niistä viimeisin löydettiin lokakuussa 2021 Viron Põlvamaalta eräästä kanalasta. Siinä oli 13 rottaa, niistä 7 naaraita ja 6 uroksia. Rotat olivat löydettäessä kahta lukuun ottamatta elossa, mutta yksi onnistui irtautumaan ja pakenemaan.

## Lähteet

## Aiheesta muualla
Maakuntaliitto

**Maakuntaliitot** Suomessa olivat aatteellisia, rekisteröityjä yhdistyksiä, joita alettiin perustaa Suomen maakuntiin maakuntahengen kasvaessa 1920-luvulta lähtien, ensin Varsinais-Suomessa vuonna 1927 ja viimeisimpänä Päijät-Hämeessä vuonna 1967.

Maakuntaliitot muotoutuivat alueensa kuntien edunvalvojiksi sekä kulttuuri- ja kotiseututyön yhteistyöfoorumeiksi. Mm. seutukaavoitusjärjestelmän lakisääteinen läpivienti toteutettiin maakuntaliittojen aloitteesta 1960-luvun alkupuolella. 

Vuoden 1994 alusta voimaan astuneen aluekehityslainsäädännön uudistuksen yhteydessä siihenastiset maakuntaliitot ja seutukaavaliitot yhdistettiin nykyisiksi maakunnan liitoiksi, jotka tehtäviltään tulivat poikkeamaan kumpaisistakin edeltäjäorganisaatioistaan. Nimitys *maakunnan liitto* (monikossa *maakunnan liitot*) otettiin tuolloin käyttöön tämän eron esille tuomiseksi.

Nyttemmin eräät maakunnan liitot (vuonna 2010 Etelä-Savon ja Pohjois-Karjalan maakuntaliitot) ovat ottaneet sanan *maakuntaliitto* uudestaan käyttöön nimessään, ja nimitystä *maakuntaliitto* saatetaan toisinaan käyttää myös Suomen muista nykyisistä maakunnan liitoista.
Skive

**Skive** on Tanskassa Keski-Jyllannin alueella sijaitsevan Skiven kunnan keskustaajama. Vuoden 2012 alussa taajamassa oli 20 562 asukasta.

Skive on myös entinen kaupunki, mutta vuonna 1970 Tanskassa luovuttiin kaupunkikäsitteestä. Ylöjärvi on Skiven ystävyyskaupunki.

## Nähtävyydet
*Spøttrupin linna, joka rakennettiin 1300-luvulla
*Skiven taidemuseo (Skive Kunstmuseum)
*Skiven postitalo

## Kuuluisia skiveläisiä
*Dúné
*Per Fly
*Mads Langer
*Carpark North
*Rasmus Würts

## Lähteet

## Aiheesta muualla

*Skiveegnens Erhvervs- og Turistcenter
El Mundo (täsmennyssivu)

**El Mundo** tarkoittaa seuraavia asioita:
* El Mundo, Espanjassa ilmestyvä sanomalehti
* El Mundo, Puerto Ricossa ilmestyvä sanomalehti
* El Mundo, Venezuelassa ilmestyvä sanomalehti
* El Mundo, Argentiinassa ilmestyvä sanomalehti
* El Mundo, Boliviassa ilmestyvä sanomalehti
* El Mundo, Kaliforniassa ilmestyvä sanomalehti
* El Mundo, Kolumbiassa ilmestyvä sanomalehti
* El Mundo, Kuubassa ilmestynyt sanomalehti
* El Mundo, El Salvadorissa ilmestyvä sanomalehti
Energia Islannissa

**Islannin energiasta** suuri osa tuotetaan uusiutuvista energianlähteistä, kuten geotermisestä energiasta ja vesivoimasta. Toisaalta maan primaarienergian kulutus asukkaita kohti vuonna 2008 oli lähes yhdeksänkertainen maailman keskiarvoon ja lähes 2 ½ -kertainen suomalaisiin verrattuna (Maailma 6&nbsp;688 milj.as. 142&nbsp;665 TWh ja Suomi 5,3 milj.as. 410 TWh).

Erään arvion mukaan 1000 kilometrin pituisen HVDC-sähkökaapelin vetäminen Islannista Britteinsaarille maksaisi 3,5 miljardia euroa.

## Energian kulutus
Energian kulutus Islannissa henkeä kohti on maailman suurimpia. Tärkein syy tähän on sähköä hyödyntävän teollisuuden suuri osuus. Muita syitä on kylmän ilmaston aiheuttama talojen lämmitystarve, liikenteen ja kalastuslaivaston osuus. 85% energiasta on kotimaista.

## Energian tuotanto

Islannin energiantuotannossa geotermisen energian osuus on yli kaksinkertaistunut 2000-luvulla. Vuonna 2017 sitä tuotettiin 152&nbsp;200 terajoulea, kun vesivoimalla tuotettiin 50&nbsp;600 terajoulea  ja öljyllä 42&nbsp;220 terajoulea.

Islannin energiantuotantokapasiteetista 71,7 % perustuu vesivoimaan, 24,1 % uusiutuviin energialähteisiin ja 4,3 % fossiilisiin polttoaineisiin. Maassa ei ole ydinvoimaa.

### Energiantuotantomäärät, tuonti ja  hiilidioksidipäästöt

Tuonnin osuus primaarienergiasta vuonna 2008 oli  20 %. Islannin hiilidioksidipäästöt asukkaita kohti vuonna 2008 olivat 64 % suomalaisiin ja 138 % ruotsalaisiin verrattuna. (Ruotsi 46 Mt/9,3 milj as.Suomi 57 Mt/5,3 milj as. , Suomen CO2-päästöissä 20 % vuosivaihteluja 1990-2008, siten että 2004 ja 2007 edustavat ”huippuja” ja 2008 ”pohja-arvoa”). 

## Sähkö
Sähkönkulutus asukasta kohti oli Islannissa kolminkertainen suomalaisiin verrattuna vuonna 2008. Islanti tuottaa kaiken sähkönsä kotimaisella uusiutuvalla energialla.   Pääosa sähköstä käytetään alumiini- ja rautaseostuotannossa,

## Lähteet
Hammasjärvi

**Hammasjärvi** voi tarkoittaa seuraavia:

## Järvet
*Hammasjärvi, järvi Inarissa
*Hammasjärvi, järvi Ivalossa
*Hammasjärvi, järvi Joensuussa
Ma (vaunu)

**MA** on kaksiakselinen soran kuljetukseen tarkoitettu rautatievaunu.

Vaunutyyppiä on käytetty VR:n liikenteessä ratojen huollossa varsin runsaasti. Rakenteeltaan se on matalalaitainen puurakenteinen avovaunu, jonka laidat voitiin avata joko ylä- tai alareunasta tarpeen mukaan.  

Vaunutyyppiä käytettiin myös panssarijunan suojavaununa.  Siinä käytössä vaunu lastattiin soralla ja radankorjaustarvikkeilla.  Soravaunut olivat junan päissä, koska ne oli tarkoitettu radalle mahdollisesti asetettujen maamiinojen räjäyttämiseen. 

Vaunutyyppiä on olemassa myös kapearaiteisena.  

Liikenteestä vaunu syrjäytyi jo 50-luvulla uuden teräsrakenteisen Mas-vaunun tieltä. Sitä puolestaan ei ole ollut olemassa kapearaiteisena; yhtä kappaletta käytetään edelleen Jokioisten museorautatiellä radan sorastukseen lavettivaunuun lastattuna.

Kaksi Ma-vaunua on asennettu Panssarimuseossa olevan panssarijunan yhteyteen.  Myös Haapamäen höyryveturipuistossa on joitakin kunnostusta kaipaavia Ma-vaunuja.

## Lähteet

* Vaunut.org: http://www.vaunut.org/kuva/36037?tag0=11|Ma|
*
Kirakira (visual novel)

**Kira☆Kira** (キラ☆キラ) on japanilainen Overdriven kehittämä eroge-tyyppinen visual novel -peli. Se julkaistiin alun perin tietokoneelle 27.11.2007. Virallinen englanninkielinen käännös ilmestyin MangaGamerin kääntämä kesäkuussa 2009. Spin-off jatko-osa Kirakira Curtain Call julkaistiin elokuussa 2008. Pelin PlayStation 2-versio julkaistiin 26.2.2009. Eroottisista osuuksista karsittu iPhone ja iPod touch -versio julkaistiin App Storessa 20.11.2009.

## Juoni

Pelin päähenkilöt *Shikanosuke*, *Kirari*, *Sarina* ja *Chie* ovat koulunsa kirjallisuuskerhon jäseninä. Kerhoa ollaan lopettamassa, joten he päättävät perustaa punk-bändin tarkoituksenaan esiintyä tulevassa koulujuhlassa ja jättääkseen kerholle kunnon jäähyväiset. Internetiin lisätyn yhtyeen esiintymisvideon johdosta heidät pyydetään soittamaan Nagoyalaiselle klubille. Alun perin bändi oli suunniteltu lopetettavaksi koulujuhlan jälkeen, mutta se päättääkin lähteä kiertueelle ympäri Japania.
Vaaleanpunainen pantteri 2

**Vaaleanpunainen pantteri 2** on Harald Zwartin ohjaama yhdysvaltalainen komediaelokuva vuodelta 2009. Se on jatko-osa vuoden 2006 elokuvalle *[[Vaaleanpunainen pantteri (vuoden 2006 elokuva)|Vaaleanpunainen pantteri]]*. Elokuvassa Jacques Clouseaun (Steve Martin) täytyy tehdä yhteistyötä muista maista tulleiden etsivien kanssa, saadakseen kiinni varas Tornadon.

## Rooleissa

## Aiheesta muualla
* 
* 
*
Viktor Fasth

**Erik Sixten Viktor Fasth** (s. 8. elokuuta 1982 Kalixin kunta, Ruotsi) on ruotsalainen uransa lopettanut jääkiekkomaalivahti.

## Ura
### Seuraura

Fasth pelasi 18-vuotiaasta asti Ruotsin alempia sarjoja, II- ja I-divisioonaa Brooklyn Tigersin, Vänersborgin, Tvåstad Cobrasin ja Tingsrydin joukkueissa. Hän oli nostamassa Tvåstadia II-divisioonasta I-divisioonaan keväällä 2003. Keväällä 2007 Fasth torjui Tingsrydin HockeyAllsvenskanin karsintoihin asti, mutta joukkue jäi kuitenkin ilman sarjanousua. Hänen torjuntaprosenttina 92,2&nbsp;% oli I-divisioonan paras.

Vuodet 2007–2010 Fasth torjui HockeyAllsvenskan-joukkue Växjö Lakersissa. Hän oli ensimmäisellä kaudellaan 2007–2008 pelastamassa joukkuetta putoamiselta I-divisioonaan ja kolmannella kaudellaan 2009–2010 Lakers selviytyi Elitserienin karsintoihin asti, mutta sarjanousua ei tullut. Fasthin torjuntaprosentti 93 oli runkosarjan paras.

Kaudeksi 2010–2011 Fasth siirtyi Elitserieniin ja nousijajoukkue AIK:hon. Hänestä tuli joukkueen ykkösmaalivahti ja torjui AIK:n peräti välieriin asti. Fasth palkittiin kauden päätteeksi Elitserienin parhaana pelaaja Guldpuckenilla, parhaana maalivahtina Honken Trophylla ja valittiin Ruotsin tähdistökentälliseen.

Helmikuussa 2011 Fasth teki kaksivuotisen jatkosopimuksen AIK:n kanssa. Hänen toinen kautensa AIK:ssa oli tilastollisesti vieläkin parempi kuin ensimmäinen, ja hänet valittiin toistamiseen sarjan parhaaksi maalivahdiksi. Kaudeksi 2012–2013 hän siirtyi NHL-liigan Anaheim Ducksiin. Sopimus on yksivuotinen.

Kaudella 2013-2014 Fasth loukkaantui jo kauden alussa pelaten vain 5 runkosarjaottelua. Anaheim Ducks kauppasi hänet päivää ennen siirtotakarajan umpeutumista 4. maaliskuuta 2014 Edmonton Oilersiin vaihdossa  viidennen kierroksen varaukseen ja  kolmannen kierroksen varaukseen.

Fasth pelasi Edmontonissa kauden 2014 loppuun ja koko seuraavan kauden. Yhteensä pelejä kertyi Edmontonin paidassa 33. 9. heinäkuuta 2015 Fasth hyvästeli NHL-kaukalot ja teki kaksivuotisen sopimuksen KHL:n TsSKA Moskovan kanssa. Moskovassa Fasth ei kyennyt valtaamaan ehdottoman ykkösmaalivahdin roolia Ilya Sorokinilta joten kahden KHL-kauden jälkeen Fasth teki toukokuussa 2017 kolmivuotisen sopimuksen SHL-seura Vaxjö Lakersin kanssa. 

### Maajoukkueura

Viktor Fasth pelasi Ruotsin joukkueessa Slovakian MM-turnauksessa 2011 ja voitti hopeaa. Hän aloitti joukkueen kakkosmaalivahtina, mutta nousi turnauksen aikana Erik Ersbergin ohi ykkösmaalivahdiksi. Fasth valittiin kisojen arvokkaimmaksi pelaajaksi, parhaaksi maalivahdiksi sekä tähdistökentälliseen torjuntaprosentin ollessa seitsemän ottelun jälkeen 94,57&nbsp;%. Loppuottelussa Suomea vastaan hän päästi sisään kuitenkin kuusi maalia, joista viisi tehtiin hänen selkänsä taakse kolmannessa erässä. Fasth edusti Ruotsia myös jääkiekon MM-kilpailuissa vuonna 2017. 

## Lähteet
*
*
*

### Viitteet
Kouvolan suuralue

**Kouvolan suuralue** eli **Kouvolan keskustan suuralue** on Kouvolan suuralue. Se käsittää vuoden 2009 kuntaliitosta edeltäneen Kouvolan kaupungin, eli nykyisen Kouvolan keskustan alueen. Se on Kouvolan kaupungin hallinnollinen keskus ja väkiluvultaan Kouvolan suurin suuralue. Asukkaita suuralueella on 28 939, vaikka pinta-ala on vain 2 % nykyisen Kouvolan pinta-alasta. Suurin osa suuralueen väestöstä asuu Kouvolan keskustaajamassa, joka ulottuu myös Kuusankosken ja Valkealan suuralueiden alueelle. Suurimpia asuinalueita ovat Kangas, Tornionmäki, Kaunisnurmi, Lehtomäki, ja Eskolanmäki.

Kouvolan suuralue on Kouvolan kaupungin väkiluvultaan suurin ja pinta-alaltaan pienin suuralue.

## Kaupunginosat
Kouvolan suuralueeseen kuuluvat seuraavat kaupunginosat ja tilastoalueet. Väkiluku on vuoden 2023 mukainen. 

## Väestö
### Väestönkehitys

Vuosien 1980-2008 väkiluvut koskevat vanhaa Kouvolan kaupunkia ja vuosien 2010-2023 väkiluvut nykyistä Kouvolan Keskustan suuraluetta, joka kattaa kokonaan entisen Kouvolan kaupungin alueen eli nykyisen Kouvolan keskusta-alueen.

## Lähteet
* 

### Viitteet
Metsola (vuoden 2001 kirja)

**Metsola** on vuonna 2001 ilmestynyt valokuvaaja Jorma Luhdan luontokirja, johon hän on kirjoittanut myös tekstin. Teoksen on kustantanut Maahenki.

Useita valokuvanäyttelyitä pitänyt Luhta on palkittu töistään monin palkinnoin, ja *Metsola*-kirjan Maailman luonnonsäätiö valitsi vuoden 2001 luontokirjaksi. Palkintoraadin puheenjohtaja Matti Perttilä esitti palkitsemisperusteina:

*Metsola* on yhdistelmä valokuvateosta, tietokirjaa ja kaunokirjallista teosta. Se kertoo metsosta, suomalaisesta metsästä ja vuosisadan mittaisesta metsäperinteestä. Isoisän kertomukset ja vankka tutkimustieto kulkevat rinnan Luhdan omien kokemuksien kautta syntynyttä tarinaa. Sivujen suuri koko tuo esiin kuvien metsä- ja suotunnelmaa. Teos on ollut menestys, ja siitä on otettu jo kolme painosta.

Kirja on myös ulkoisesti hieno, ja teksti ja kuvat sovittautuvat erinomaisesti yhteen. Sen taitto on Jyrki Heimosen käsialaa.

## Lähteet

## Aiheesta muualla
*Teos kustantaja Maahengen sivustolla
CRP (täsmennyssivu)

**CRP** voi tarkoittaa seuraavia asioita: 
*CRP, c-reaktiivinen proteiini.
*Watergate-skandaalissa esiintynyt USA:n presidentin uudellevalitsemista ajanut komitea.
Həsən Əliyev

**Həsən Əliyev** (s. 14. marraskuuta 1989) on azerbaidžanilainen kreikkalais-roomalaisen tyylin painija, maailman- ja Euroopan mestari.

60-, 66- ja 71-kiloisten sarjoissa paininut Əliyev voitti maailmanmestaruuden Moskovassa 2010 ja Euroopan mestaruuden Bakussa samana vuonna. Lisäksi hän on saavuttanut yhden EM-hopean, kolme EM-pronssia ja yhden pronssin Euroopan kisoista.

## Lähteet
* Profiili foldeak.com:in tietokannassa
Gurgaon

**Gurgaon**, vuodesta 2016 alkaen virallisesti **Gurugram**, (, ) on kaupunki Haryanan osavaltiossa Intiassa. Kaupungissa asui vuoden 2011 väestönlaskennan mukaan 876&nbsp;824 asukasta. Kaupunki sijaitsee noin 30 kilometriä lounaaseen maan pääkaupungista New Delhistä. Kaupungissa sijaitsee lukuisia kansainvälisten yrityksien tehtaita ja esimerkiksi puhelinkeskuksia.

## Liikenne
Delhin metron keltainen linja ulottuu Gurgaonin alueelle. Indira Gandhin kansainvälinen lentoasema sijaitsee noin 15 kilometrin päässä kaupungista.

## Lähteet

## Aiheesta muualla
Muinaisindoarjalaiset kielet

**Muinaisindoarjalaiset kielet** ovat lingvistisesti ja kulttuurihistoriallisesti tärkeimmät intialaiset kielet. Muinaisindoarjalaisia kieliä on tapana kutsua nimellä sanskrit. Tämä on kuitenkin hieman epätarkka ilmaisu, sillä oikeastaan verbaaliadjektiivi संस्कृत (saṃskṛta- 'kokoonpantu; hienostunut') viittaa varsinkin grammaatikko Pāṇinin 400–300-lukujen vaihteessa kuvaamaan ja kuvauksellaan vakioimaan klassilliseen sanskritiin. Näin ollen sanskrit kontrastoituu spontaaniin, puhekieliseen prākritiin (प्राकृत, prākṛta- 'ensiksi tehty; luonnollinen'). Esiklassillista sanskritia edeltäneen Veda-kirjallisuuden kielenparsi poikkeaa tästä rakenteeltaan samantapaisesti kuin homeerinen kieli poikkeaa klassillisesta, attikalaisesta kreikasta. Niinpä on myös tapana puhua **muinaisindoarjasta** Veda-kirjojen kieleen vittattaessa. Toisaalta muinaisindoarjaan on tapana sisällyttää myös kaikki keski-indoarjalaisia kieliä edeltävät kielenparret, jolloin myös klassillinen sanskrit sisällytetään indoarjalaisiin muinaiskieliin. Terminologia ei ole siis täysin vakiintunutta.

## Kirjallisuus
* Parpola, Asko (2003) From the dialects of Old Indo-Aryan to Proto-Indo-Aryan and Proto-Iranian. *Indo-Iranian Languages and Peoples* (toim. Nicholas Sims-Williams), s. 43–102. Oxford University Press. (*Proceedings of the British Academy*, 116.)
FPSO

**FPSO** () on öljyn- ja kaasuntuotantoon rakennettu tuotantoalus, joka kykenee tuottamaan, varastoimaan ja purkamaan nesteytettyä kaasua, öljyä ja öljyjalosteita. Yksi esimerkki alustyypistä on vuoden 2011 huhtikuussa toimintansa rakennusaikataulunsa mukaan aloittava *Skarv FPSO*, joka käy viimeisen rakennus- ja viimeistelyvaiheensa läpi Aker Solutionsin telakalla Norjan Stordissa.
Juliano Mer-Khamis

**Juliano Mer-Khamis** (29. toukokuuta 1958 Nasaret – 4. huhtikuuta 2011 Jenin) oli israelilalinen näyttelijä, ohjaaja ja poliittinen aktivisti.

Mer-Khamisin äiti oli juutalainen ja isä palestiinalaiskristitty, joka kuului Israelin kommunistisen puolueen johtoon 1950-luvulla. Mer-Khamisilla oli suomalainen vaimo. 

Mer-Khamis palveli Israelin armeijassa laskuvarjojääkärinä ja esiintyi myöhemmin yli 30 elokuvassa, muun muassa John Le Carrén kirjan pohjalta filmatussa elokuvassa *[[Pieni rumpalityttö (vuoden 1984 elokuva)|Pieni rumpalityttö]]* (1984). Vuonna 2010 ensi-iltansa saaneessa elokuvassa *[[Miral]]* hän näytteli Sheik Shaabahin roolin. 

Mer-Khamis toimi myös Freedom Theatre -nimisen teatteri- ja kulttuurikeskuksen johtajana Jeninissä. 2006 perustetun Freedom Theatren perustajiin kuului hänen lisäkseen Al-Aksan marttyyrien prikaatien entinen sotilasjohtaja Zakaria Zubeidi, ruotsalainen Jonatan Stanczak ja Ruotsissa asuva aktivisti Dror Feiler.

Mer-Khamis ammuttiin autoonsa Jeninissä 4. huhtikuuta 2011. Teatteri on muutenkin vaikeuksissa kotimaassaan. Esimerkiksi joulukuussa 2011 Israelin armeija pidätti kolme sen jäsentä yön kestäneiden kuulustelujen vuoksi.

Ryhmä esiintyi Suomen Kansallisteatterissa toukokuussa 2012.

## Lähteet
Causeway Bay

**Causeway Bay** () on alue Wan Chain piirissä Hongkongin saaren pohjoisosassa Hongkongissa. Se on yksi Hongkongin tärkeimpiä ostosalueita, minkä lisäksi siellä sijaitsevat muun muassa Hongkongin pääkirjasto ja Victoria Park -puisto. Mass Transit Railwayn Island-linjan asemat Tin Hau ja Causeway Bay sijaitsevat alueella.

## Lähteet

## Aiheesta muualla
Hyperdimension Neptunia

**Hyperdimension Neptunia** () on Compile Heartin kehittämä roolipeli. Peli julkaistiin vuonna  PlayStation 3:lle. 

## Tarina
Pelisarja parodioi laajasti videopeliteollisuutta, ja pelin tarina sijoittuu fiktiiviseen sotaan seitsemännen sukupolven konsolien välillä.

Asetelmassa peliteollisuus on uhattuna, ja peliyrityksien henkilöitymät joutuvat taistelemaan sen pelastamiseksi.

## Pelaaminen
Pelaaja saa pelissä ohjattavakseen kolmen hengen ryhmän, joka seikkailee avoimessa maailmassa hirviöitä tappaen. Pelaajalla on mahdollisuus kustomoida muun muassa hahmonsa varustusta sekä liikesarjat, joita pelin edetessä avautuu lisää. Taistelut käydään vuoropohjaisesti pelaajan ohjatessa jokaista hahmoa vuorollaan.

## Vastaanotto
Peli sai IGN:n arvostelussa arvosanaksi 6/10. Pelin konseptia ja asetelmaa sanottiin kiinnostavaksi, ja pelissä on joitakin hienoja taisteluita sekä hauskoja vitsejä, mutta tarina ja taistelujärjestelmä saivat moitteita.

## Lähteet

## Aiheesta muualla
*